राजा-(मनै च) ए बड़ा माड़ा होआ। मिकी तुपदे सैनकें आश्रम घेरी लेआ लबदा ऐ। (फिरी पर्दें पिच्छें) हे तरस्वी लोको। बुड्डें गी, इस्त्रियें गी, जागतें गी डरान्दा इक हाथी आई गेया जे। रथै गी दिक्खियै डरे दा हाथी तपोवन इच खौदल पा दा ऐ । कुसै सामने आये दे बुटे गी जोरे कन्ने टक्कर मारने करी न्हाड़ा इक दन्द त्रुट्टी गेआ ऐ। जोरै कन्नै त्रि’ट्टी देइयै पुट्टी दियां वेलां इसी पलची गेई दियां न। साढ़े हिरणे दा चौणा तांह्-तुआह् नस्सी गेआ ऐ। तपस्या च साख्यात बिध्न आई खड़ोता ऐ। ए सुनियै सारियां घाबरियै उट्ठी खड़ोदियां न।